เอไอเอขายเบี้ยใหม่ เน้นดูแลสุขภาพ
เอไอเอ เตรียมเปิดแบบประกันที่จะเข้าร่วมโครงการ เอไอเอไวทัลลิตี้ หลังได้รับอนุมัติจาก คปภ.
30 มิ.ย. 2559

เอไอเอ เตรียมเปิดแบบประกันที่จะเข้าร่วมโครงการ เอไอเอไวทัลลิตี้ หลังได้รับอนุมัติจาก คปภ.
นายสุทธิพล ทวีชัยการ เลขาธิการ คณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ได้อนุมัติแบบประกันในโครงการเอไอเอ ไวทัลลิตี้ ไปแล้ว ซึ่งถือว่าเป็นแบบประกันรูปแบบใหม่ที่ไม่เคยมีมาก่อนในไทย จึงต้องใช้เวลาในการศึกษาจากประเทศอื่นๆ พอสมควร
แหล่งข่าวจากบริษัท เอไอเอ ประเทศไทย ระบุว่า เร็วๆ นี้ จะเปิดตัวโครงการเอไอเอ ไวทัลลิตี้ (AIA Vitality) ซึ่งเป็นโครงการดูแลสุขภาพรูปแบบใหม่ ครั้งแรกของวงการประกันชีวิตของไทย และเปิดตัวแบบประกันที่จะเข้าร่วมโครงการเอไอเอ ไวทัลลิตี้ ด้วย โดยได้นำสิทธิประโยชน์จากพันธมิตรจำนวนมากมาให้กับลูกค้า เพื่อเป็นตัวช่วยสร้างแรงจูงใจให้ประชาชนปรับพฤติกรรมการใช้ชีวิตให้ดีขึ้น
ทั้งนี้ ได้มีการให้ข้อมูลโมเดลสุขภาพ 3-4-50 ซึ่งเป็นการปรับเปลี่ยน 3 พฤติกรรมเสี่ยงเพื่อลด 4 โรคเรื้อรังที่เป็นสาเหตุของการเสียชีวิต 50% ของคนทั่วโลก เพื่อการมีสุขภาพดี ที่สามารถทำได้ด้วยตัวเอง 
สำหรับ 3 พฤติกรรมเสี่ยง คือ ทานอาหารไม่มีประโยชน์และลดความอ้วนแบบไม่มีคุณภาพ ออกกำลังกายไม่เพียงพอและสูบบุหรี่